กฎกระทรวงการโฆษณาอาหารสัตว์และการพิจารณาของผู้อนุญาตก่อนทำการโฆษณาอาหารสัตว์พ.ศ.๒๕๖๐ อาศัยอำนาจตามความในมาตรา ๕ วรรคหนึ่ง มาตรา ๖๒ วรรคสอง และมาตรา ๖๓วรรคสอง แห่งพระราชบัญญัติควบคุมคุณภาพอาหารสัตว์ พ.ศ. ๒๕๕๘รัฐมนตรีว่าการกระทรวงเกษตรและสหกรณ์ ออกกฎกระทรวงไว้ ดังต่อไปนี้ข้อ ๑[๑] กฎกระทรวงนี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปข้อ ๒ ในกฎกระทรวงนี้โฆษณา หมายความว่า การกระทำไม่ว่าโดยวิธีใดๆ ให้ประชาชนเห็น ได้ยิน หรือทราบข้อความเพื่อประโยชน์ในทางการค้า และให้หมายความรวมถึงการส่งเสริมการขายด้วยข้อความ หมายความว่าการกระทำให้ปรากฏด้วยตัวอักษร ภาพ ภาพยนตร์ แสง เสียง เครื่องหมายหรือการกระทำอย่างใด ๆ ที่ทำให้บุคคลทั่วไปสามารถเข้าใจความหมายได้การส่งเสริมการขาย หมายความว่าการให้ข้อมูล การชักชวน หรือการกระทำโดยวิธีใด ๆ เพื่อชักนำให้เกิดการขายสื่อโฆษณา หมายความว่าสิ่งที่ใช้เป็นสื่อในการโฆษณา เช่น หนังสือพิมพ์ สิ่งพิมพ์ วิทยุกระจายเสียงวิทยุโทรทัศน์ โทรศัพท์ สื่ออิเล็กทรอนิกส์ หรือป้ายข้อ ๓ การโฆษณาอาหารสัตว์ ต้องไม่ฝ่าฝืนมาตรา ๖๒(๑) และ (๒) และให้เป็นไปตามหลักเกณฑ์ วิธีการ และเงื่อนไข ดังต่อไปนี้(๑)การโฆษณาอาหารสัตว์ด้วยสื่อโฆษณาที่จัดทำขึ้นเป็นภาษาไทยให้มีข้อความที่ชัดเจนและถูกต้องตามพจนานุกรมฉบับราชบัณฑิตยสถาน(๒) การแสดงชื่ออาหารสัตว์ในสื่อโฆษณาให้ระบุชื่ออาหารสัตว์ที่ถูกต้องอย่างน้อยหนึ่งครั้งหรือหนึ่งแห่งโดยใช้ชื่อที่ใช้เรียกอาหารสัตว์ตามปกติหรือชื่อทางการค้าในกรณีที่เป็นอาหารสัตว์ควบคุมเฉพาะให้ใช้ชื่อที่ตรงกับใบสำคัญการขึ้นทะเบียนอาหารสัตว์ควบคุมเฉพาะ(๓)การแสดงภาพอาหารสัตว์ในสื่อโฆษณาที่แตกต่างไปจากอาหารสัตว์ตามความเป็นจริงให้ระบุว่า ภาพตกแต่งเพื่อการโฆษณา ไว้ข้างล่างภาพนั้นด้วยตัวอักษรที่มีขนาดและสีที่สามารถอ่านได้ชัดเจน(๔) ในกรณีที่ต้องแสดงวิธีการใช้ คำเตือน ข้อห้ามใช้หรือข้อควรระวังในการใช้อาหารสัตว์ ให้แสดงข้อความวิธีการใช้ คำเตือน ข้อห้ามใช้หรือข้อควรระวังในการใช้อาหารสัตว์นั้นในสื่อโฆษณาด้วยตัวอักษรที่มีขนาดและสีที่สามารถอ่านได้ชัดเจนและเข้าใจง่ายและในส่วนที่ปรากฏเสียงดังกล่าวให้ออกเสียงให้ได้ยินชัดเจนทุกพยางค์(๕)ในกรณีที่มีการจัดรายการการส่งเสริมการขายอาหารสัตว์ให้แสดงรายละเอียดและเงื่อนไขให้ถูกต้องและครบถ้วนในสื่อโฆษณาตามที่ได้รับอนุญาตจากหน่วยงานที่รับผิดชอบและตามกฎหมายว่าด้วยการคุ้มครองผู้บริโภค(๖) ไม่นำบุคลากรทางการสัตวแพทย์ สัตวบาลหรือทำให้เข้าใจว่าเป็นบุคลากรดังกล่าวมาแนะนำ รับรอง หรือเป็นผู้แสดงแบบและไม่ใช้ข้อความที่เป็นการเปรียบเทียบราคา คุณประโยชน์ คุณภาพ ปริมาณ มาตรฐาน ส่วนประกอบหรือแหล่งกำเนิดของอาหารสัตว์กับอาหารสัตว์ของผู้อื่น(๗) ไม่ใช้ถ้อยคำที่เป็นการแสดงคุณประโยชน์ คุณภาพปริมาณ มาตรฐาน ส่วนประกอบ หรือแหล่งกำเนิดของอาหารสัตว์ เช่น ยอดเยี่ยม วิเศษเด็ดขาด มหัศจรรย์ ที่สุด หรือถ้อยคำอื่นที่มีความหมายทำนองเดียวกันข้อ ๔ ผู้ใดสงสัยว่าการโฆษณาอาหารสัตว์ของตนจะเป็นการฝ่าฝืนมาตรา๖๒ (๑) หรือ (๒) หรือไม่เป็นไปตามหลักเกณฑ์ วิธีการ และเงื่อนไขที่กำหนดในข้อ ๓ให้ยื่นคำขอให้ผู้อนุญาตพิจารณาให้ความเห็นในเรื่องนั้นก่อนทำการโฆษณาพร้อมด้วยเอกสารหรือหลักฐาน ดังต่อไปนี้(๑) อาหารสัตว์ที่ประสงค์จะโฆษณาด้วยสื่อโฆษณาโดยมีปริมาณที่เพียงพอสำหรับการพิจารณาคุณประโยชน์ คุณภาพ มาตรฐาน ส่วนประกอบหรือแหล่งกำเนิดของอาหารสัตว์นั้นได้(๒) ข้อความที่ประสงค์จะโฆษณาด้วยสื่อโฆษณาในกรณีที่เป็นภาษาต่างประเทศ ให้ผู้ขอความเห็นจัดทำคำแปลเป็นภาษาไทยที่มีการรับรองความถูกต้องมาด้วย(๓) สำเนาใบอนุญาตผลิต นำเข้าหรือขายอาหารสัตว์ควบคุมเฉพาะ(๔)สำเนาใบสำคัญการขึ้นทะเบียนอาหารสัตว์ควบคุมเฉพาะและฉลากเฉพาะกรณีผู้รับใบอนุญาตผลิตหรือนำเข้าอาหารสัตว์ควบคุมเฉพาะ(๕) เอกสารอ้างอิงที่เชื่อถือได้ ในกรณีที่การโฆษณาอ้างรายงานทางวิชาการผลการวิจัยสถิติ การรับรองของหน่วยงาน สถาบัน หรือบุคคลอื่นใด หรือยืนยันข้อเท็จจริงอันหนึ่งอันใดในการโฆษณา ทั้งนี้ เอกสารอ้างอิงดังกล่าวให้จัดทำเป็นภาษาไทยหากเป็นเอกสารที่เป็นภาษาต่างประเทศให้ผู้ขอความเห็นจัดทำคำแปลเป็นภาษาไทยที่มีการรับรองความถูกต้องมาด้วยเว้นแต่ผู้อนุญาตจะยอมรับเอกสารที่เป็นภาษาต่างประเทศ(๖) เอกสารหรือหลักฐานอื่นแบบคำขอตามวรรคหนึ่ง การรับรองความถูกต้องของคำแปลตาม(๒) เอกสารอ้างอิงและการรับรองความถูกต้องของคำแปลหรือการยอมรับเอกสารที่เป็นภาษาต่างประเทศตาม(๕) และเอกสาร หรือหลักฐานอื่นตาม (๖)ให้เป็นไปตามที่อธิบดีประกาศกำหนดในราชกิจจานุเบกษาข้อ ๕ เมื่อได้รับคำขอตามข้อ ๔ แล้วให้ผู้อนุญาตตรวจสอบรายละเอียดในคำขอและเอกสารหรือหลักฐานว่ามีความถูกต้องและครบถ้วนหรือไม่ในกรณีที่คำขอ เอกสารหรือหลักฐานไม่ถูกต้องหรือไม่ครบถ้วนให้ผู้อนุญาตแจ้งให้ผู้ขอความเห็นแก้ไขเพิ่มเติมคำขอหรือจัดส่งเอกสารหรือหลักฐานให้ถูกต้องและครบถ้วนภายในระยะเวลาที่กำหนดในกรณีที่ผู้ขอความเห็นไม่แก้ไขเพิ่มเติมคำขอหรือไม่จัดส่งเอกสารหรือหลักฐานให้ถูกต้องและครบถ้วนภายในระยะเวลาตามวรรคสองให้ถือว่าผู้ขอความเห็นไม่ประสงค์จะให้ดำเนินการต่อไปและให้ผู้อนุญาตจำหน่ายเรื่องออกจากสารบบและแจ้งเป็นหนังสือให้ผู้ขอความเห็นทราบเมื่อผู้อนุญาตได้รับคำขอและเอกสารหรือหลักฐานถูกต้องและครบถ้วนแล้วให้ผู้อนุญาตพิจารณาให้ความเห็นและแจ้งเป็นหนังสือให้ผู้ขอความเห็นทราบภายในสามสิบวันนับแต่ผู้อนุญาตได้รับคำขอในกรณีที่ผู้อนุญาตเห็นว่าการโฆษณาอาหารสัตว์ตามที่ขอความเห็นเป็นการฝ่าฝืนมาตรา ๖๒ (๑) หรือ (๒) หรือไม่เป็นไปตามหลักเกณฑ์วิธีการ และเงื่อนไขที่กำหนดในข้อ ๓ ให้ผู้อนุญาตแสดงเหตุผลให้ผู้ขอความเห็นทราบด้วยเพื่ออำนวยความสะดวกแก่ผู้ขอความเห็น ผู้อนุญาตจะแจ้งให้ผู้ขอความเห็นทราบผ่านระบบอิเล็กทรอนิกส์ไปพร้อมกับหนังสือแจ้งตามวรรคสามหรือวรรคสี่ด้วยก็ได้ข้อ ๖ ในกรณีที่ผู้อนุญาตเห็นว่าการโฆษณาอาหารสัตว์ตามที่ขอความเห็นไม่เป็นการฝ่าฝืนมาตรา๖๒ (๑) และ (๒) และเป็นไปตามหลักเกณฑ์ วิธีการ และเงื่อนไขที่กำหนดในข้อ ๓ ให้ทำการโฆษณาได้ตามข้อความด้วยสื่อโฆษณาที่ขอความเห็นนั้นข้อ ๗ การยื่นคำขอตามกฎกระทรวงนี้ ให้ยื่น ณกรมปศุสัตว์ หรือสถานที่อื่นตามที่อธิบดีประกาศกำหนดในราชกิจจานุเบกษาโดยคำนึงถึงการอำนวยความสะดวกและการลดภาระแก่ผู้ขอความเห็นให้ไว้ ณ วันที่ ๒๙ ธันวาคม พ.ศ. ๒๕๖๐ลักษณ์ วจนานวัชรัฐมนตรีช่วยว่าการกระทรวงเกษตรและสหกรณ์ปฏิบัติราชการแทนรัฐมนตรีว่าการกระทรวงเกษตรและสหกรณ์หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๕วรรคหนึ่ง มาตรา ๖๒ วรรคสอง และมาตรา ๖๓ วรรคสองแห่งพระราชบัญญัติควบคุมคุณภาพอาหารสัตว์ พ.ศ. ๒๕๕๘บัญญัติให้การโฆษณาอาหารสัตว์และการพิจารณาของผู้อนุญาตก่อนทำการโฆษณาอาหารสัตว์เป็นไปตามหลักเกณฑ์ วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้ ปุณิกา/อัญชลี/จัดทำ๑๕มกราคม ๒๕๖๑นุสรา/ตรวจ๒๒พฤศจิกายน ๒๕๖๑[๑] ราชกิจจานุเบกษาเล่ม ๑๓๕/ตอนที่ ๑ ก/หน้า ๗/๑๒ มกราคม ๒๕๖๑